Komisjoni otsus,

4. juuli 2003,

millega kehtestatakse eritingimused Brasiiliast pärit või sealt lähetatud koorimata brasiilia pähklite impordile

(EMPs kohaldatav tekst)

(2003/493/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja nähakse ette toidu ohutusega seotud menetlused, [1] ning eriti selle artikli 53 lõike 1 punkti b,

ning arvestades järgmist:

(1) Brasiiliast pärit või sealt lähetatud koorimata pähklites ("brasiilia pähklid") on paljudel juhtudel tuvastatud lubatust suuremat aflatoksiin B1 ja üldist aflatoksiinisisaldust.

(2) Toidu teaduskomitee on sedastanud, et isegi väga väikesed aflatoksiin B1 kogused võivad tekitada maksavähki ja on ka genotoksilise mõjuga.

(3) Komisjoni 8. märtsi 2001. aasta määrusega (EÜ) nr 466/2001, milles sätestatakse teatavate saasteainete maksimumkogused toiduainetes, [2] viimati muudetud määrusega (EÜ) nr 563/2002, [3] sätestatakse teatavate saasteainete, eelkõige aflatoksiinide piirnormid toiduainetes. Brasiilia pähklitest võetud proovides on neid norme sagedasti ja tugevalt ületatud.

(4) Niisugune saastatus seab ühenduses rahvatervise tõsisesse ohtu ja seetõttu on hädavajalik võtta vastu kaitsemeetmed ühenduse tasandil.

(5) Komisjoni Veterinaar- ja Toiduamet (FVO) korraldas 25. jaanuarist 9. veebruarini 2003 kontrollkäigu Brasiiliasse eesmärgiga hinnata kontrollisüsteeme, mis peaksid vältima Euroopa Ühendusse eksportimiseks ettenähtud brasiilia pähklite saastumist aflatoksiiniga. Kontrollkäik tuvastas muu hulgas:

- riigi õigusaktidega ettenähtud proovide võtmise kord ei ole piisavalt range,

- brasiilia pähklite jälgimise süsteem pähklite tootmisahelas ning ekspordi ja sertifitseerimismenetluse käigus ei ole piisav,

- proovide järelevalve nende laboratooriumi saatmisel ei ole küllaldane,

- mõned laboratooriumid, kellel on õigus teha analüüse ekspordi sertifitseerimise eesmärgil, ei tooda täpseid ega usaldusväärseid tulemusi,

- mõnedel eralaboratooriumide väljastatud aflatoksiini sertifikaatidel on partii viitenumber sageli ebapiisav, et tagada usaldusväärne proovi, partii ja sertifikaadi ühtelangevus,

- tagasisaadetud partiide ametlik kontroll on ebapiisav.

Seetõttu on vaja kehtestada Brasiiliast pärit või sealt lähetatud koorimata brasiilia pähklite suhtes erilised, ranged tingimused, mis tagaksid rahva tervise kaitse kõrge taseme.

(6) On vaja, et brasiilia pähkleid korjataks, sorteeritaks, käideldaks, töödeldaks, pakendataks ja transporditaks heade hügieenitavade kohaselt. Samuti on vaja määrata kindlaks aflatoksiin B1 ja üldine aflatoksiinisisaldus proovides, mis on võetud partiidest vahetult enne nende Brasiiliast lähetamist. Proovid tuleb võtta ja analüüsid teha vastavalt komisjoni 16. juuli 1998. aasta direktiivile 98/53/EÜ, milles sätestatakse proovivõtu- ja analüüsimeetodid teatavate saasteainete sisalduse ametlikuks kontrolliks toiduainetes, [4] viimati muudetud 13. märtsi 2002. aasta direktiiviga 2002/27/EÜ. [5]

(7) Brasiilia peaks kõik brasiilia pähklite saadetised varustama dokumentaalsete tõenditega lähetatud toodete korjamise, sorteerimise, käitlemise, töötlemise, pakendamise ja transpordi tingimuste kohta ning samuti saadetise aflatoksiin B1 ja üldise aflatoksiinisisalduse määramiseks tehtud proovide laboratoorsete analüüside tulemuste kohta.

(8) Veterinaar- ja toiduameti kontrollkülastuse tulemuste põhjal võib järeldada, et Brasiilia ei suuda praegu tagada usaldusväärseid analüüsitulemusi ega tagada iga partii puhtust brasiilia pähklite saadetiste sertifitseerimise käigus. Järelikult tekitab iga Brasiilias väljastatud brasiilia pähklite sertifikaat kahtlusi selle usaldusväärsuse suhtes. Pealegi võib järeldada, et ametlik kontroll tagasisaadetud partiide üle on praegu ebapiisav. Järelikult on vaja kehtestada ranged tingimused mitterahuldavate partiide tagastamiseks. Kui neid rangeid tingimusi ei täideta, tuleb mitterahuldavad partiid hävitada.

(9) Rahva tervise kaitsmiseks on seetõttu vaja, et importiva liikmesriigi pädev asutus võtaks kõikidest Brasiiliast ühendusse imporditavatest brasiilia pähkli partiidest enne nende turule laskmist proovid ja analüüsiks neid nende aflatoksiinisisalduse määramiseks.

(10) Rahva tervise huvides peaks liikmesriigid andma komisjonile regulaarselt aru kõigist ametliku kontrolli käigus tehtud brasiilia pähkli saadetiste analüüsi tulemustest. Need aruanded tuleks esitada lisaks määrusega (EÜ) nr 178/2002 kehtestatud toidu- ja söödaalase kiirhoiatussüsteemi kaudu teatamise kohustusele.

(11) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Brasiiliast pärit või sealt lähetatud koorimata brasiilia pähklite impordi piirangud

1. Liikmesriigid ei tohi importida Brasiiliast pärit või sealt lähetatavaid koorimata brasiilia pähkleid, mis kuuluvad CN-koodi 08012100 alla (brasiilia pähklid), kui saadetisele ei ole lisatud:

a) ametliku proovivõtu- ja analüüsitulemuste aruannet; ning

b) terviseohutuse sertifikaati, mis on väljastatud vastavalt I lisa näidisele ja mille on täitnud allkirjastanud ning tõendanud Brasiilia pädeva asutuse, Ministério da Agricultura, Pecuária e Abastecimento esindaja.

2. Erandina lõikest 1 lubavad liikmesriigid importida lõike 1 punktidele a ja b mittevastavaid brasiilia pähklite saadetisi, mis on Brasiiliast lähetatud enne 5. juulit 2003, tingimusel et ettevõtja suudab direktiivi 98/53/EÜ sätete kohase proovivõtmise ja analüüsi teel tõestada, et saadetiste aflatoksiin B1 ja üldise aflatoksiinisisalduse maksimumkogused vastavad määruses (EÜ) nr 466/2001 sätestatule.

Artikkel 2

Brasiilia pähklitest proovide võtmine ja nende analüüsimine Brasiilia pädeva asutuse poolt

Brasiilia pähklitest proovide võtmine ja nende analüüsimine, nagu on ette nähtud artikli 1 lõike 1 punktis a, tuleb teha komisjoni direktiivi 98/53/EÜ sätete kohaselt.

Analüüsi peab tegema brasiilia pähklite aflatoksiinide sisalduse määramiseks nimetatud ametlik kontroll-labortoorium, mis asub Brasiilias Belo Horizontes, Laboratório de Controle de Segurança Alimentar (LACQSA).

Artikkel 3

Brasiilia pähklite saadetiste koodid ja ühendusse sisenemise kohad

1. Iga brasiilia pähklite saadetis saab koodi, mis vastab artikli 1 lõike 1 punktides a ja b sätestatud aruande ja terviseohutuse sertifikaadi koodile.

2. Brasiilia pähklite saadetised tuleb ühendusse importida üksnes II lisas loetletud piiriületuspunktide kaudu.

Artikkel 4

Liikmesriikide kohustused seoses Brasiiliast brasiilia pähklite impordiga

1. Liikmesriikide pädevad asutused tagavad brasiilia pähklite dokumentide kontrollimise, et tagada vastavus artikli 1 lõike 1 nõuetele.

2. Liikmesriikide pädevad asutused võtavad igast brasiilia pähklite saadetisest proovid ja analüüsivad nende aflatoksiin B1 ja üldist aflatoksiinisisaldust enne ühenduse piiriületuspunktist turule laskmist.

3. Liikmesriigid esitavad komisjonile iga kolme kuu tagant aruande kõikide analüüsitulemuste kohta, mis on saadud brasiilia pähklite ametliku kontrolli käigus, nagu on sätestatud lõikes 2. Nimetatud aruanne esitatakse igale kvartalile järgneval kuul. [6]

4. Kõiki brasiilia pähklite saadetisi, millest võetakse proove ja mida analüüsitakse, peetakse enne ühenduse piiriületuspunktist turule laskmist kinni maksimaalselt 15 tööpäeva.

Importiva liikmesriigi pädevad asutused väljastavad saadetisele lisatava ametliku dokumendi, milles sedastatakse, et liikmesriik on võtnud saadetisest ametlikult proove ja neid analüüsinud, ning esitatakse analüüsi tulemus.

Artikkel 5

Osadeks jagatud saadetised

Juhul kui saadetis on jagatud osadeks, lisatakse artikli 1 lõike 1 punktides a ja b sätestatud aruande ja terviseohutuse sertifikaadi ning artikli 4 lõikes 4 sätestatud saatedokumendi koopiad saadetise igale osale. Need koopiad tõendab selle liikmesriigi pädev asutus, mille territooriumil saadetis osadeks jagati.

Artikkel 6

Brasiilia pähklite saadetised, mis ei vasta aflatoksiin B1 ja üldise aflatoksiinisisalduse piirnormide nõuetele

Brasiilia pähklite saadetised, mis ei vasta aflatoksiin B1 ja üldise aflatoksiinisisalduse piirnormide nõuetele, nagu on kehtestatud määruses (EÜ) nr 466/2001, võib saata tagasi päritoluriiki ainult siis, kui Brasiilia pädev asutus (Ministério da Agricultura, Pecuária e Abastecimento (MAPA)) varustab iga nõuetele mittevastava saadetise järgmiste kirjalike dokumentidega:

a) selgesõnaline nõusolek asjaomase saadetise tagasisaatmiseks, märkides ära saadetise koodi;

b) kohustus suunata tagastatud saadetis ametliku kontrolli alla alates selle saabumise kuupäevast;

c) täpne märge:

i) tagastatud saadetise sihtkoha kohta;

ii) tagastatud saadetise kavandatava töötlemise kohta; ning

iii) tagastatud saadetisest kavandatava proovivõtmise ja analüüsi kohta.

Kui Brasiilia pädev asutus (Ministério da Agricultura, Pecuária e Abastecimento (MAPA)) siiski ei täida punktides a, b ja c sätestatud tingimusi, hävitab importiv liikmesriik kõik järgmised saadetised, mille aflatoksiin B1 ja üldine aflatoksiinisisaldus ei vasta määruses (EÜ) nr 466/2001 kehtestatud piirnormidele.

Artikkel 7

Käesolev otsus vaadatakse uuesti läbi 1. maiks 2004, et hinnata, kas artiklites 1, 2, 3 ja 4 sätestatud eritingimused on piisavad rahva tervise kaitseks ühenduses. Samas tuleb hinnata, kas importivate liikmesriikide pädevad asutused peavad ka edaspidi võtma igast saadetisest proovi ja seda analüüsima, nagu on sätestatud artikli 4 lõikes 2.

Artikkel 8

Kohaldamine

Otsust kohaldatakse alates 5. juulist 2003.

Liikmesriigid võtavad käesoleva otsuse järgimiseks vajalikud meetmed. Meetmetest teatatakse komisjonile.

Artikkel 9

Käesolev otsus on adresseeritud liikmesriikidele.

Brüssel, 4. juuli 2003

Komisjoni nimel

komisjoni liige

David Byrne

[1] EÜT L 31, 1.2.2002, lk 1.

[2] EÜT L 77, 16.3.2001, lk 1.

[3] EÜT L 86, 3.4.2002, lk 5.

[4] EÜT L 201, 17.7.1998, lk 93.

[5] EÜT L 75, 16.3.2002, lk 44.

[6] Aprill, juuli, oktoober, jaanuar.

--------------------------------------------------

I LISA

+++++ TIFF +++++

--------------------------------------------------

LISA

Piiriületuspunktide nimekiri, mille kaudu võib ühendusse importida Brasiiliast pärit või sealt lähetatud koorimata brasiilia pähkleid

Liikmesriik | Piiriületuspunkt |

Belgia | Antwerpen, Zeebrugge, Brüssel, Aalst |

Taani | Kõik Taani sadamad ja lennujaamad |

Saksamaa | HZA Lörrach – ZA Weil am Rhein-Autobahn, HZA Stuttgart – ZA Flughafen, HZA München – ZA München-Flughafen, HZA Hof- Schirnding-Landstraße, HZA Weiden – ZA Furth-im-Wald-Schafberg, HZA Weiden – ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst-Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg-Hafen – ZA Waltershof, HZA Hamburg-Stadt, HZA Itzehoe – ZA Hamburg-Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Oldenburg – ZA Stade, HZA Dresden – ZA Dresden-Friedrichstadt, HZA Pirna – ZA Altenberg, HZA Löbau-Zollamt-Ludwigsdorf-Autobahn, HZA Koblenz – ZA Hahn-Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße, Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin-Flughafen-Schönefeld, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Berlin – ZA Dreilinden, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil-am-Rhein-Schusterinsel, HZA Hamburg-Stadt – ZA Oberelbe, HZA Hamburg-Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Potsdam – ZA Berlin-Flughafen-Schönefeld, HZA Düsseldorf – ZA Düsseldorf Nord |

Kreeka | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi |

Hispaania | Algeciras (Puerto), Alicante (Aeropuerto, Puerto), Almeria (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cadiz (Puerto), Cartagena (Puerto), Castellon (Puerto), Ceuta (Puerto), Gijón (Puerto), Huelva (Puerto), Irún (Carretera), La Coruña (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Malaga (Aeropuerto, Puerto), Marin (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcia (Puerto), Vitoria (Aeropuerto), Zaragoza (Aeropuerto) |

Prantsusmaa | Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion |

Iirimaa | Dublin – sadam ja lennujaam, Cork – sadam ja lennujaam, Shannon – lennujaam |

Itaalia | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria |

Luksemburg | Centre Douanier, Croix de Gasperich, Luxembourg |

Madalmaad | Kõik sadamad, lennujaamad ja piiripunktid |

Austria | HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach |

Portugal | Lisboa, Leixões |

Soome | Kõik Soome tollipunktid |

Rootsi | Göteborg, Ystad, Stockholm, Helsingborg, Karlskrona, Karlsham, Landvetter, Arlanda |

Ühendkuningriik | Belfast, La Manche'i tunneli terminal, Dover, Felixtowe, Gatwicki lennujaam, Goole, Grangemouth, Harwich, Heathrow lennujaam, Heysham, Hull, Immingham, Ipswich, King's Lynn, Leith, Liverpool, London (sealhulgas Tilbury, Thamesport ja Sheerness), Manchesteri lennujaam, Machesteri konteinerisadam, Manchester (sealhulgas Ellesmere'i sadam), Medway, Middlesborough, Newhaven, Poole, Shoreham, Southjampton, Stansteadi lennujaam. |

--------------------------------------------------